406.02 REGOLAMENT IDWAR TAXXA FUQ IL-VALUR MIŻJUD (ŻMIEN TA’ TAXXA) L-AVVIŻ LEGALI 14 ta’ l-1999. L-AVVIŻ LEGALI 14 ta’ l-1999. 1. Titolu. It-titolu ta’ dawn ir-regolamenti huwa Regolamenti dwar Taxxa fuq il-Valur Miżjud (Żmien ta’ Taxxa). 2. Tifsir. Espressjonijiet użati f’dawn ir-regolamenti għandu jkollhom, kemm-il darba r-rabta tal-kliem ma teħtieġx xort’ohra, l-istess tifsira lilhom mogħtija fl-Att dwar Taxxa fuq il-Valur Miżjud hawnhekk iżjed ’il quddiem imsejjaħ "l-Att". 3. Żmien ta’ taxxa ta’ tnax-il xahar. Persuna reġistrata li l-valur ta’ bejgħ taghħa, kif stabbilit skond id-disposizzjonijiet tal-parti ta 2 tas-Sitt Skeda li tinsab ma’ l-Att, ma jkunx aktar mill-ammont speċifikat fit-tielet kolonna tat-Tabella ta’ l-imsemmija Sitt Skeda, skond kif japplika, għandha, sakemm il-Kummissarju ma jiddeċidix mod ieħor, tiġi assenjata żmien ta’ taxxa ta’ tnax-il xahar. 4. Żmien ta’ taxxa ta’ xahar. (1) Meta l-Kummissarju jkun sodisfat tilli l-kreditu għal inputtax li persuna reġistrata x’aktarx ikollha dritt għalih għal kull wieħed minn erba’ żminijiet ta’ taxxa li jiġu wara xulxin ikun aktar mill-outputtax għall-imsemmija żminijiet ta’ taxxa, il-Kummissarju jista’, fuq talba magħmula minn dik il-persuna, jistabbilixxi b’avviż bil-miktub, li ż-żmien ta’ taxxa ta’ dik il-persuna minn dik id-data li tista’ tiġi speċifikata f’dak l-avviż, ikun għal żmien ta’ xaħar. (2) L-erba’ żminijiet ta’ taxxa li jiġu wara xulxinimsemmija fis-sub regolament (1), għandhom ikunu erba’ żminijiet ta’ taxxa wara xulxin li jibdew b’dak iż-żmien ta’ taxxa li jiġi minnufih wara dak li matul u tkun saret talba għall-għanijiet ta’ dan ir-regolament. (3) L-avviż imsemmi fis-sub regolament (1) għandu jintbagħat lill-persuna li tkun għamlet dik it-talba. 5. (1) Il-Kummissarju jista’, fil-każijiet speċifikati fis-sub regolament (2), jirrevoka l-avviż mogħti skond ir-regolament 4 permezz ta’ avviż ieħor, u mid-data li tiġi hekk speċifikata f’dak l-avviż l-ieħor, iż-żmien ta’ taxxa ta’ dik il-persuna jkun żmien ta’ tliet xhur. (2) Revoka msemmija fis-sub regolament (1) tista’ ssir: (a) meta, f’xi żmien li jkun, il-Kummissarju jkollu għaliex jaħseb li kien hemm jew x’aktarx ikun hemm tibdil materjali fiċ-ċirkostanzi li dwarhom tkun ġiet milqu għa t-talba; (b) meta jirriżulta lill-Kummissarju li xi tagħrif mogħti minn persuna li jkun rilevanti sabiex jiġi stabbilit id-dħul tiegħu ma kienx korrett; (ċ) fuq talba tal-persuna reġistrata li jkun ingħatalha avviż skond id-disposizzjonijiet tar-regolament 4. 6. Il-Kummissarju jista’ jitlob lil persuna li tagħmel talba bil-għan ta’ dawn ir-regolamenti li ġġib kull dokumentazzjoni u tagħrif li jista’ jidhirlu meħtieġa sabiex ikun jista’ jivverifika jekk dawn ir-regolamenti ikunux jgħoddu jew le għal dik il-persuna.